Bockscar

Bockscar je prezývka amerického bombardéra B-29 Superfortress (z angl. Superpevnosť), ktorý 9. augusta 1945 zhodil na Nagasaki atómovú bombu. Bomba dostala prezývku Fat Man.

Stroj Bockscar bol použitý na 13 cvičných letov Tinianu a 3 bojové misie, pri ktorých bombardoval priemyselné ciele v Japonsku.
Počas misie 9. augusta 1945, ktorej cieľom bolo zhodenie druhej americkej atómovej bomby stroj pilotoval major Charles W. Sweeney z 393. bombardovacej perute. Bomba Fat Man, zhodená nad Nagasaki, bola plutóniová, teda odlišná od prvej bomby zhodnej na Hirošimu. Mala silu 21 kiloton TNT. Došlo k zničeniu asi 44% mesta a usmrteniu asi 35 000 osôb. Ďalších 60 000 ľudí bolo ranených.

Posádka počas misie nad Nagasaki

Počas misie nad Nagasaki stroj pilotovala posáda C-15, ktorá inak lietala na stroji The Great Artiste:
Major Charles W. Sweeney, hlavný pilot a veliteľ posádky, North Quincy, MA
Captain Charles Donald "Don" Albury, druhý pilot (pilot posádky C-15), Miami, FL
Second Lieutenant Frederick "Fred" J. Olivi, pôvodný druhý pilot
Captain James F. Van Pelt, Jr., navigátor, Oak Hill, WV
Captain Kermit K. Beahan, bombometčík, Houston, TX
Master Sergeant John D. Kuharek, palubný inžinier, Sharpsburg, PA
Staff Sergeant Raymond C. Gallagher, strelec, pomocník palubného inžiniera, Chicago, IL
Staff Sergeant Edward K. Buckley, operátor radaru, Lisbon, OH
Sergeant Abe M. Spitzer, radista, Bronx, NY
Sergeant Albert T. "Pappy" DeHart, chvostový strelec, Plainview, TX

Počas misie boli k posádke pričlenení aj:
Commander Frederick Ashworth, USN, zbrojár
Lieutenant Philip M. Barnes, USN, pomocník zbrojára
Second Lieutenant Jacob Beser, obsluha rušičky radaru, Baltimore, MD (poručík Beser sa zúčastnil oboch bombardovacích misií s cieľom zhodenia atómovej bomby, keď slúžil ako obsluha rušičky radaru aj na stroji Enola Gay, 6. agusta 1945).

Referencie 

Lietadlá Boeing
Letectvo druhej svetovej vojny